钦定古今图书集成/方舆汇编/职方典/第1304卷 > 《旧志》以广地脉发迹在此壕之恐非宜遂寝其
## 钦定古今图书集成/方舆汇编/职方典/第1304卷 > 《旧志》以广地脉发迹在此壕之恐非宜遂寝其

役，惟浚东壕二百六十五丈，深丈六尺，地脉因瑄不断，人服其识。西壕在郡城西。宋经略使陈岘浚壕通江，建东西二闸。及元至元中，宣慰使张世杰始建木桥，高跨西坝，以通往来，名曰“太平桥。” 明洪武以后，屡修之。成化八年，都御史韩雍改砌以石壕，自西流达江，舟楫出入，虽海风大发，不能为患。且巍科膴仕，后先相望。嘉靖五年，巡按御史涂相从郡人彭泽议，分东南展流迳西，直入于海，建大观桥其上。形家者谓“水流煞方，不利官民。” 后何尚书维柏议复旧壕，又凿荔枝湾，接彩虹桥，反伤左翼。而二水合流，其势驶急，舟楫不便，遂中辍焉。后提督都御史戴燿、巡按御史李时华广询众议，复太平旧壕，绕新城而南，达于珠江，实惟会省永利。而署番禺通判冯运吉、南海令王循学、番禺令穆天颜咸有督理之功云。“古渠有六脉，渠通于海。所谓六脉者：草行头至大市，通大古渠，水出南壕；一、净惠寺街至观堂巷、擢甲巷、新店街、合同场、番塔街，通大古渠，水出南壕；二、光孝街至诗书街，通仁王寺前大古渠，水出南壕。三、大钧市至盐仓街及小市，至盐步门，通大古渠；四、按察司至清风桥，水出桥下五子城城内，出府学前泮池六。六脉通而城中无水患，今宜疏濬之。” 水闸，在旧东西雁翅城壕口，嘉定三年经略使陈岘所创，岁久圮坏。绍定三年经略使方大琮因旧地增筑之。两岸石甓各长二十馀丈，中为重闸，阔丈馀，以通舟楫。淳祐四年，东闸摧剥，方大琮筑而新之。洪武十三年，展筑城池，改甃壕南旧水关，广仅六尺。关下铁石柱闸凡用两重，以严防御。按“壕原广十丈有奇，今多为壕畔之民所侵。始为木栏，继甃以石，日积月累，池日以狭，比之初额，不及其半。惟当事者正之。”

外州县

顺德县城池　。明景泰三年，知县周亶竖栅为城。五年，知县徐玠至，始垣之。天顺八年，县丞徐勤筑土城。成化“元年，知县钱溥易以砖石，周六百五十五丈，高一丈五尺，上广一丈四尺，下广三丈五尺，雉堞二千四百五十。城门楼四，敌楼四，警铺三十。为门四：曰镇东” ，曰“定西” ，曰“阜南” ，曰“拱北。” 后定西门以通山而废。隆庆五年，知县胡友信作石城，视旧高七尺，巍然壮观。其池一千七百二十丈，广三丈，深一丈，为渠三，以泄城中之水。

东莞县城池　旧城砖砌，东南沿涌抵放生桥。明洪武三年，南海卫指挥常懿始筑新城，包钵盂、道家二山于内，砌以石。周围二千二百九十九丈，高二丈五尺，上广二丈，下广三丈五尺，雉

堞一千三十一，城楼四，敌楼四，警铺四十，为门有四。嘉靖四十二年，知县舒应龙重加增辟，城益巩固。其池一千二百五十丈，广三丈，深一丈五尺。

东莞守御千户所城池　在旧东莞郡基，地名“石子冈” ，去县二百五十里。明洪武二十七年置，调广州左卫千户洪浩开等筑砌，周回五百五十二丈，高一丈八尺，上广一丈二尺，下广二丈五尺。城门楼四，敌楼四，警铺二十五，雉堞一千二百，为门四。其池五百九十二丈，广二丈，深一丈五尺。

从化县城池　，“明弘治七年，自横潭改徙今宁乐都马场田，周回五百八十丈五尺。弘治十一年，德庆州州判刘朝、训导林泰重修，加城砖，厚二尺。城门楼四，久废，今始兴复。雉堞九百二十四。其池周围二百馀丈，广一丈六尺，深八尺。” 龙门县城池　，“明弘治九年始筑，寻圮于风雨。弘治十六年，知县张翔命工缮治，周回” 四百九十馀丈、高一丈二尺。警铺十。城门楼四，为门四。隆庆二年、增高城四尺。其城南北西三面、俱枕大溪。舟楫通行。

新宁县城池　，明弘治十二年，知县任钺始以木为栅，后易以砖土筑砌，然未完固。正德六年，巡按御史周谟建议，“命摄县通判朱源改筑，周围五百三十丈，高一丈一尺，上广一丈，下广二丈，雉堞一千一百一十二，以砖包砌，外植勒竹为子城。穴东、西、南三门，门各有楼。嘉靖十年，抚按议允将广海卫官军拨发一所” ，移本城守御。复于城下周围起盖营房。其池在子城外。广一丈馀、深五尺。周围五百五十丈。

广海卫城池　在巡检司北。明洪武二十七年，都指挥花茂奏设营房，迁巡检司于望头镇，以其地建置所衙，创筑城池。洪武三十年，指挥夏必镇包“砌，周围九百三十二丈九尺，高二丈一尺，上广一丈，下广二丈。城门楼四，敌楼四，雉堞二千四百，警铺四十三。为门有四。其池九百六十四丈一尺，广二丈，深一丈。”

增城县城池　：“邑设于汉建安六年，古无城池。元季左丞何真遣弟何迪保障兹邑，始筑土城。明洪武二十七年，都指挥同知花茂奏设守御千户所，调南海卫千户赵祯立所修筑。永乐元年，委广州左卫指挥张真筑砌。成化五年，佥事陶鲁请于巡抚都御史陈濂，会议修葺坍塌，通判余志董其事。石砖包砌，周八百” 馀丈，高广逾旧，高一丈三尺，上广二步，下广四步。城门楼四，敌楼四，警铺四十八。为门有四：曰东，曰西，曰南，曰北。女墙一千六百里，城亦甃以石。成化二十二年，千户周铭以北门称要害，建议筑月城护之。嘉靖四十二年，兵备邵时敏按县增甃加高。隆庆二年，知县张孔修筑马道，以附城墙，便登望。六年，知县王良心修颓城九十四丈四尺，马路八十一丈五尺。设垛一千二百一十丈，于东、西、南三门创筑月城，东曰“迎川” ，西曰“通市” ，南曰“镇海” ，北曰“环山” ，规制大备。其池万历二年，知县王良心重濬之，长二百八十四丈，深一丈五尺，广三丈。

香山县城池　，宋初开设，缭以土垣，号曰“铁城” ，陈天觉所筑。明洪武二十六年，置守御千户所。千户陈豫广之，更为砖城。周六百三十六丈，高一丈七尺，上广一丈，下广一丈八尺。城门楼四，敌楼四，警铺十二，雉堞三千六百四十，皆甃以砖，四门以其方名之。弘治中，知县刘信环筑子城，高七尺。嘉靖甲辰，城坏于飓风，知县邓迁修复。其池五百四十七丈，旱堑一百四十六丈。壕堑周六百九十三丈，广四丈五尺，深一丈三尺。新会县城池　，古无城，元季俶优邑主簿徐闻可始筑垣备寇。后黄斌作乱，破之，邑遂为墟。洪武十七年，邑人岑得才建言“请置千户所及城池。是年开设，都指挥王臻立栅镇守。二十四年，始筑” 土城，外环以池。三十年，千户宋斌始砌以砖及四门楼橹。天顺六年，西寇焚掠郭外居民，知县陶鲁始筑子城，内设马路，外凿重壕，外又筑竹基重堑。次年，寇至，卒莫敢犯，周六百二十八丈，高二丈二尺，上广一丈，下广二丈。城门楼四，敌楼四，警铺三十一，雉堞二千四百，为门四。万历元年，知县伍睿增筑外城，为门三，小门四，水关四。“其池一千六百八十丈，广三丈，深三丈。子城壕堑，外壕二千一百二十五丈，深一丈五尺，广二丈二尺。竹基二千五百八十七丈，外堑三千一百六十八丈，深八尺。”

三水县城池　，明嘉靖五年始创筑，周回六百。

七十五丈，广袤二百二丈五尺，高一丈五尺，砖甃石基，为门四：曰南，曰北，曰东，曰西。西门设而不行。城门楼四，敌楼十二，东西各有水关。清远县城池　，旧无城池。“元至正间，主簿白太平始筑土城。明洪武十五年，调千户刘俊立守御千户所。二十二年，都指挥花茂奏置清远卫指挥同知李英筑砌砖城，周回一千四” 百五十丈，高一丈九尺，上广一丈四尺，下广二丈，雉堞四千四百。城门楼五，敌楼五，为门五。天顺七年，猺寇攻城，被陷。成化二年，守备都指挥姚英详允巡抚都宪韩雍议，“将城中自通津门水关起，至正西门止，东北一带包土城四百三十七丈限之，以便巡守。” 六年，知县沈宪、本卫指挥尹铎仍措砖包砌之，复于城上建串楼，凡七百一十五间。城下傍筑栏马墙，极为完固。嘉靖五年，知县洪子诚、指挥陈治协议申详，佥宪徐度修其颓坏者。万历二十八年，知县刘幼学以城倾圯，葺修完固。“其池一千四百六十丈八尺，广二丈，深一丈。近西壕多为民填塞土石，宜复其旧。” 新安县城池　，即隋东官郡旧治。明洪武二十七年，都指挥花茂奏“设东莞守御所” 于此，广州左卫千户洪皓开筑。隆庆六年，建县，其城池因之，周五百七十八丈五尺，高二丈，广一丈，基广二丈，城楼、敌楼各四，警铺二十五，雉堞一千二百。万历五年，知县曾《孔志》增建东西南门子城，其池五百九十二丈，广二丈，深半之。

大鹏守御千户所城池　在新安县东一百二十里。明洪武二十七年始置，调“广州左卫千户张斌筑砌，周回一百二十五丈六尺，高一丈八尺，上广六尺，下广一丈四尺。城门楼三，敌楼三，警铺二十二，雉堞一千一百，为门三。其池三百九十八丈，广一丈五尺，深一丈。”

花县城池　按《县志》于康熙二十五年奉

旨移调三水县知县王永名《补授花邑创筑城垣议》。

用砖石“城墙高一丈四尺，厚一丈二尺，周围四百馀丈，雉堞六百三十，窝铺十二开，东、西、南、北四门。已经唤匠估计备造数目，造册申缴达部” ，尚未奉行砌筑。城外东、西、北三面皆山，南无壕堑。

连州城池　“南朝宋元徽间，刺史邓阿鲁始创城。皇祐四年，侬、獠寇边，守将窦彤乃恢旧址新之。历元祐、绍兴、宝庆之世，凡三增筑。明洪武二十八年，调清远卫千户刘俊开设守御。千户所筑包砌。正德四年，复葺之。周围五百四十八丈，高二丈三尺，上广一丈，下广二丈五尺。城门楼三，敌楼三，雉堞二千一百六十，警” 铺二十七，为门三：南曰熙平，东北曰熙仁，西北曰熙安。阳山县城池　，旧惟围以木栅。明天顺七年，巡抚佥都御史叶盛命知“县刘广始筑土城，包砌砖石，周围四百丈，上广一丈，下广二丈，高一丈七尺。城门楼二，敌楼四，雉堞一千六百。为门有三：曰东门，曰西门，曰南门。” 各置桥以通行者。成化己巳，知县李茂修串楼二百六十间，以砖石砌子城四百五丈，高八尺。正德乙亥，知县曾显重修串楼一百四十八间，子城八十馀丈，叙城四十七丈。嘉靖二十四年，知县陈应隆重修城池，四门楼扁东曰“寅宾” ，南曰“来熏” ，西曰“通楚” ，北曰“望韩” ，建望星楼于其右。嘉靖三十四年，知县叶良储以东寅宾门要冲，捐资创月城于其外。万历二十六年，知县王学尹重修旧城。

连山县城池　，前代迁建无常。明洪武初，建于程山之阳。天顺二年，为西寇所据。六年，贼平，布政司张瑄等相度鸡笼门，建立县治。知县孔镛创筑今城，袤四百丈，高一丈七尺，为门四。今有其二，曰东，曰西。其池四百八十丈，深一丈。